b"\n_START_ARTICLE_\nJoan XVII\n_START_SECTION_\nBiografia\n_START_PARAGRAPH_\nSe'n saben poques coses de la seva vida. Va n\xc3\xa9ixer a Roma amb el nom de Siccone Sechi, Sicco, i abans de prendre les ordes sagrades havia estat casat i va ser pare de tres fills que van arribar a ser bisbes._NEWLINE_El 13 de juny del 1003 va arribar a ser Joan XVII nomenat per Giovanni Crescenzio, un poder\xc3\xb3s noble rom\xc3\xa0 que s'oposava a l'emperador romanogerm\xc3\xa0nic Ot\xc3\xb3 III (983\xe2\x80\x931002). El seu breu pontificat va durar menys de cinc mesos perqu\xc3\xa8 va morir el 6 de novembre, i Crescenzio va seleccionar tamb\xc3\xa9 al seu successor, Joan XVIII. Del seu papat no es coneix cap fet rellevant i tampoc se'n sap el lloc on va ser enterrat.\n_START_SECTION_\nErrors en la numeraci\xc3\xb3\n_START_PARAGRAPH_\nL'adopci\xc3\xb3 del nom de Joan XVII porta a l'error de considerar que el seu antecessor fos Joan XVI, per\xc3\xb2 encara que Joan Filigat va ser papa amb el nom de Joan XVI entre el 997 i el 998, el seu pontificat no es considera leg\xc3\xadtim i ha passat a la hist\xc3\xb2ria com un antipapa. _NEWLINE_Aquests errors cronol\xc3\xb2gics no s'han corregit, i amb l'afegit de la manca d'un Joan XX, tot i haver arribat a un Joan XXIII, en realitat nom\xc3\xa9s han existit 21 papes amb el nom de Joan."